

 **REPUBLIKA HRVATSKA**

 **KRAPINSKO – ZAGORSKA ŽUPANIJA**

 **ŽUPANIJSKA SKUPŠTINA**

 **Odbor za izbor i imenovanja**

KLASA: 021-04/21-01/04

URBROJ: 2140/01-01-21-3

Krapina, 16. veljače 2021.

Na temelju članka 8. Odluke o osnivanju Županijskog savjeta mladih („Službeni glasnik Krapinsko – zagorske županije“, broj 15/14. i 23/19.) Odbor za izbor i imenovanja na svojoj 21. sjednici održanoj 16. veljače 2021. godine donosi

**IZVJEŠĆE O PROVJERI FORMALNIH UVJETA**

kandidatura istaknutih za

 članove /članice Županijskog savjeta mladih i njihove zamjenike/ zamjenice

Županijska skupština Krapinsko – zagorske županije je dana 4. siječnja 2021. godine temeljem članka 9. Zakona o savjetima mladih („Narodne novine“, broj 41/14.), članka 6. Odluke o osnivanju Županijskog savjeta mladih Krapinsko – zagorske županije ( „Službeni glasnik Krapinsko – zagorske županije“, broj 15/14. i 23/19.) i Zaključka KLASA: 021-04/20-01/37, URBROJ: 2140/01-02-20-2 od 30. studenog 2020. godine na mrežnim stranicama Krapinsko – zagorske županije objavila Javni poziv za isticanje kandidatura za članove/ članice Županijskog savjeta mladih i njihovih zamjenika/ zamjenica KLASA: 021-04/20-01/37, URBROJ: 2140/01-01-20-4 od 15. prosinca 2020. godine.

Prijave sastavljene prema točki V. Javnog poziva dostavljale su se u pisarnicu Krapinsko – zagorske županije (Krapina, Magistratska 1) osobno ili elektroničkom poštom na pisarnica@kzz.hr skenirane u PDF ili JPG formatu ili poštom preporučeno na adresu: Krapina, Magistratska 1 s naznakom: Krapinsko – zagorska županija, Odbor za izbor i imenovanja, Krapina, Magistratska 1, s naznakom „Prijedlog kandidata za izbor članova Županijskog savjeta mladih“, u razdoblju od 4. siječnja do 3. veljače 2021. godine.

Sukladno članku 7. Odluke o osnivanju Županijskog savjeta mladih pravo predlaganja kandidatura za članove Savjeta mladih i njihove zamjenike imaju: udruge koje su sukladno statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj, neformalne skupine mladih koje se sastoje od najmanje 50 mladih s prebivalištem ili boravištem na području Županije (dalje u tekstu: ovlašteni predlagatelji).

Kada kandidaturu ističe neformalna skupina mladih, za pravovaljanost kandidature za člana Savjeta mladih i njegova zamjenika dužna je prikupiti najmanje 50 potpisa, a kandidaturu potpisuju prva tri po redu potpisnika.

Ovlašteni predlagatelji dužni su prilikom isticanja kandidatura za članove Savjeta mladih predložiti i zamjenika za svakoga kandidata za člana Savjeta mladih.

Savjet mladih čini jedanaest članova i jedanaest zamjenika članova, uključujući predsjednika i zamjenika predsjednika, koje bira Županijska skupština na vrijeme od tri godine, računajući od dana konstituiranja Savjeta mladih.

U Savjet mladih biraju se osobe koje u trenutku podnošenja kandidatura za članstvo u Savjetu mladih imaju od navršenih petnaest do navršenih trideset godina života s prebivalištem ili boravištem na području Krapinsko – zagorske županije.

Ovlašteni predlagatelji bili su dužni kandidature za članove Savjeta mladih i njihove zamjenike isticati na propisanim obrascima **(SM-1** Prijedlog kandidata za člana i zamjenika člana Županijskog savjeta mladih, uz koji se prilaže obrazac SM 1-2 Očitovanje o prihvaćanju kandidature za člana i zamjenika člana Županijskog savjeta mladih i obrazac SM 1-3 Očitovanje predlagatelja da su kandidati za člana i zamjenika člana Županijskog savjeta mladih predloženi u skladu s aktima predlagatelja, odnosno **SM-2** Prijedlog kandidata za člana i zamjenika člana Županijskog savjeta mladih – predlagatelj - neformalna skupina mladih uz koji se prilaže obrazac SM-2-2 Očitovanje o prihvaćanju kandidature za člana i zamjenika člana Županijskog savjeta mladih i SM 2-3 Obrazac za prikupljanje potpisa predlagatelja – neformalne skupine mladih, ukoliko je predlagatelj neformalna skupina mladih i obrazac **SM- 3** Izjava kandidata /kandidatkinja o davanju suglasnosti (privole) za prikupljanje i obradu osobnih podataka) koji su bili dostupni na mrežnim stranicama Županije ([www.kzz.hr](http://www.kzz.hr)) pod „Natječaji i javni pozivi“.

Uz kandidaturu predlagatelji su trebali obvezno priložiti:

- životopis kandidata (za člana i zamjenika člana),

- presliku osobne iskaznice (obostrano) ili uvjerenje o prebivalištu/boravištu ne starije od 30 dana, te

- obrazac SM- 3 (izjava kandidata/ kandidatkinja o davanju suglasnosti / privole za prikupljanje i obradu osobnih podataka)

Odbor za izbor i imenovanja utvrđuje da je zaključno s danom 3. veljače 2021. godine zaprimljeno ukupno 14 prijedloga kandidatura.

Sukladno članku 8. Odluke o osnivanju Županijskog savjeta mladih Odbor za izbor i imenovanja utvrđuje da su istaknute sljedeće kandidature (prema redoslijedu pristizanja):

1. predlagatelj: UDRUGA PETROŽE KRUŠLJEVO SELO

- kandidatkinja: MARIJA GEBERT

- zamjenik kandidatkinje: GABRIJEL KRUŠELJ

2. predlagatelj: UČENIČKO VIJEĆE SREDNJE ŠKOLE PREGRADA

- kandidat: HRVOJE DEBELJAK

- zamjenica kandidata: VESELKA VENESA GRGIĆ

3. predlagatelj: STUDENTSKI ZBOR MEDICINSKOG

 FAKULTETA SVEUČILIŠTA U ZAGREBU

- kandidatkinja: VINKA POTOČKI

- zamjenik kandidatkinje: KARLO KLENKAR

4. predlagatelj: ŽUPANIJSKA ORGANIZACIJA FORUMA MLADIH

 SDP-a KRAPINSKO- ZAGORSKE ŽUPANIJE

- kandidat: MATIJA KRAŠEVAC

- zamjenica kandidata: LUCIJA GRABUŠIĆ

5. predlagatelj: ŽUPANIJSKA ORGANIZACIJA FORUMA MLADIH

 SDP-a KRAPINSKO- ZAGORSKE ŽUPANIJE

- kandidatkinja: KATARINA KANCELJAK

- zamjenica kandidatkinje: MARIJA JAGEČIĆ

6. predlagatelj: ŽUPANIJSKA ORGANIZACIJA FORUMA MLADIH

 SDP-a KRAPINSKO- ZAGORSKE ŽUPANIJE

- kandidatkinja: MIHAELA VISINSKI

- zamjenik kandidatkinje: TOMISLAV SVIBEN

7. predlagatelj: MREŽA UDRUGA ZAGOR

- kandidatkinja: SANDRA PLEČKO

- zamjenica kandidatkinje: ANA ĐURKAN

8. predlagatelj: ŽUPANIJSKA ORGANIZACIJA HRVATSKE NARODNE

 STRANKE KRAPINSKO – ZAGORSKE ŽUPANIJE

- kandidatkinja: DANIJELA LONČAR

- zamjenica kandidatkinje: MAJA HARAPIN

9. predlagatelj: AMATERSKO KULTURNO UMJETNIČKO DRUŠTVO

 „ŽENSKO KAZALIŠTE“ GORNJE JESENJE

- kandidatkinja: SARA GAŠPARIĆ

- zamjenica kandidatkinje: MELANI DRAGANIĆ

10. predlagatelj: DRUŠTVO NAŠA DJECA RADOBOJ

- kandidat: TIN MACAN

- zamjenica kandidata: HELENA HALDEK

11. predlagatelj: PREGRADA.INFO- UDRUGA ZA MLADE

- kandidat: HRVOJE NOVAK

- zamjenik kandidata: ZVONIMIR GRETIĆ

12. predlagatelj: PREGRADA.INFO- UDRUGA ZA MLADE

- kandidat: DENI HRŠAK

- zamjenica kandidata: ROMINA VRBAN

13. predlagatelj: UDRUGA OSOBA S INTELEKTUALNIM

 TEŠKOĆAMA KRAPINA

- kandidatkinja: ANA BROZ

- zamjenik kandidatkinje: ANTONIO SAJKO

14. predlagatelj: ŠPORTSKA UDRUGA RADOBOJ

- kandidat: LUKA CEROVEC

- zamjenica kandidata: ENA VUZEM

Odbor za izbor i imenovanja utvrđuje da su gore navedene kandidature pravovremene, te sve ispunjavaju formalne uvjete Javnog poziva.

Sukladno utvrđenom, Odbor za izbor i imenovanja utvrđuje Popis važećih kandidatura za izbor članova/ članica Županijskog savjeta mladih i njihovih zamjenika/zamjenica, koji je prilog ovog Izvješća, te se uz Izvješće dostavlja Županijskoj skupštini i objavljuje na službenim stranicama Krapinsko – zagorske županije.

Sukladno članku 9. Odluke o osnivanju Županijskog savjeta mladih, Županijska skupština će na prvoj sjednici nakon objave Popisa važećih kandidatura raspravljati Izvješće o provjeri formalnih uvjeta i s Popisa važećih kandidatura za članove / članice Županijskog savjeta mladih i njihove zamjenike/ zamjenice tajnim glasovanjem birati članove/ članice Savjeta mladih i njihove zamjenike/ zamjenice.

 **PREDSJEDNIK**

 **Odbora za izbor i imenovanja**

 Tomislav Končevski

Prilog:

Popis važećih kandidatura za članove / članice

Županijskog savjeta mladih i njihove zamjenike

DOSTAVITI:

1. Županijska skupština Krapinsko – zagorske županije,

 n/p gđe Vlaste Hubicki, predsjednice,

2. Za objavu na mrežnim stranicama Županije,

3. Pismohrana.